
Kunszentmiklós Város

Önkormányzata

6090 Kunszentmiklós, Kálvin tér 12.

Tel.: 76/551-010, Fax.: 76/550-150

Email : jegyzo@kunszentmiklos.hu
Iktatószám: Iga/1049-11/2026.

ELŐTERJESZTÉS

 a Képviselő-testület

2026. november 4-ei soron következő / rendkívüli ülésére

Tárgy:
 

Naperőmű üzemeltetése
Előterjesztő:

Lesi Árpád polgármester

Készítette:

Árgyelán Bea városüzemeltetési ügyintéző
Tárgyalja:

Pénzügyi Bizottság
Határozat
Rendelet

Az elfogadáshoz szükséges döntés típusa: 
határozat esetén egyszerű többségű szavazat






rendelet esetén minősített többségű szavazat

Nyílt ülés

Zárt ülés

Tisztelt Képviselő-testület!
Az Ipari Parkban található – önkormányzati tulajdonú napelempark üzemeltetése során az utóbbi években rohamos romlás volt tapasztalható a panelek működésével kapcsolatban, mely folyamatos termeléskiesést okoz. 

A napelemparkot 2020. május 7. napján helyezték üzembe. A kivitelezési szerződés szerint a vállalkozó az üzembe helyezést követően 36 hónap jótállást vállalt. A gyártó a gyártás időpontjától számított 15 év jótállást vállalt. A HungaroSun Bt. mint a modulok forgalmazója, felvette a kapcsolatot a gyártóval, aki megvizsgálva a modulokkal kapcsolatban elérhető online adatbázisokat az alábbi következtetésre jutott:

· A modulok nyomon követhetőségi elemzése alapján nincs előzmény más, azonos

gyártási sorozatból származó modulokkal kapcsolatos problémákról.

· Szokatlan, hogy egy rendszerben ennyi modul ne működjön megfelelően

magukból a modulokból eredő hibák miatt.

· Az a tény, hogy egy évvel ezelőtt a modulok teljesítménye jó volt arra utal, hogy nem történt jelentős degradáció, és a problémákat külső okok idézhették elő.
Sajnos a gyártói felelősség megállapítása miatt – amennyiben kezdeményeznénk azt – a modulok leszerelése, gyártóhoz történő kiszállítására lenne szükség, melynek költségei a következők:

· napelemek bontása, csomagolása, rakodása – bruttó 4.693.006 Ft

· napelemek szállítása – 2 db komplett fuvar nettó 3550 EUR/fuvar; 1 db részfuvar: nettó 1100 EUR
A jótállási dokumentum pontos szövege nélkül nem állítható biztosan, hogy a gyártó mely költségeket köteles megfizetni. A jótállás érvényesítésére a kivitelezőnek van joga, és nem tudunk egyenesen a gyártóhoz menni, ez időben megnöveli az ügyintézési időt. A jótállási igény bejelentésekor kérjük a gyártótól, hogy ne csak a modulok cseréjéről nyilatkozzon, hanem a teljes cserefolyamat költségeiről is: szállítás, csomagolás, leszerelés, felszerelés, bevizsgálás. Ekkor látható majd pontosan, hogy milyen költségek terhelik az önkormányzatot.

Ajánlatot kértünk 36 db napelem bontására, csomagolására, szállítására és bevizsgálására, amely vizsgálat arra irányul, hogy a modulokon van-e mikrosérülés. Amennyiben igen, úgy a gyártói garancia érvényesítése eleve kétséges, mivel a gyártó hivatkozhat így arra, hogy a sérülések a szállítás, telepítés és üzemeltetés során keletkeztek. Ennek díja bruttó 500.000 Ft. Ha a gyártói jótállás érvényesítését szeretnénk, akkor ezt a vizsgálatot mindenképpen ajánlott előzetesen megrendelni, mert ez egy támpontot adhat a panelek állapotáról.
További probléma, hogy a megtermelt villamos-energia vásárlási szerződés az idei évtől szankcionálja, ha a tervezett éves termeléstől 20 %-os mértékben pozitív, vagy negatív irányba eltérünk. Mivel a napelempark működése bizonytalan, így nagyon nehéz év végén prognosztizálni, hogy a következő évben milyen termelési mennyiségeket tud produkálni a rendszer. 

A CEZ Magyarországgal 2026. január 1. és 2026. december 31. közötti időszakra kötött adásvételi szerződés 5.2-es pontja értelmében felülvizsgálatra került a szerződéses időszakban az erőmű által vállalt termelési mennyiség, melynek eredményeképpen az augusztus végéig rendelkezésre álló tényadatok és a hátralévő időszakra várható termelést figyelembe véve 44,79 MWh mennyiségű alultermelés jelentkezik az erőmű esetében, így augusztusig kimutatva 2351 EUR vételár korrekció lesz alkalmazandó a Felek között.
Az idei évi termelés során keletkezett árbevétel éppen csak fedezi az üzemeltetési költségeket.

	
	2022
	2023
	2024
	2025
	2026

	Solis Ortus Kft.
	1 345 298
	2 208 326
	
	
	

	SUNdroid Kft.
	 
	721 360
	2 293 416
	2 536 888
	1 834 896

	Kiadás összesen
	1 345 298
	2 929 686
	2 293 416
	2 536 888
	1 834 896

	
	
	
	
	
	

	Bevétel
	30 931 200
	22 962 011
	11 472 187
	5 083 719
	4 756 928

	
	
	
	
	
	

	Különbözet
	29 585 902
	20 032 325
	9 178 771
	2 546 831
	2 922 032


Az üzemeltetési problémák megoldására több alternatíva vázolható:

1. Bevizsgáltatunk 36 db modult, és az elektromos konfigurációkat. Amennyiben nem tapasztalható mikrosérülés, és az elektromos konfiguráció is rendben van, úgy megpróbáljuk érvényesíteni a gyártói garanciát, ami azt jelenti, hogy a modulokat leszereltetjük, csomagoltatjuk és kiszállíttatjuk a spanyol gyártóhoz. Itt még mindig fennáll a lehetősége, hogy nem találják megalapozottnak a felelősségüket, ekkor a felmerült költségek nagy valószínűséggel az önkormányzatot terhelik. Ha ezt a lehetőséget választjuk, a 2027. évre nem tudunk szerződést kötni a villamos-energia eladásra.
2. Nem kötünk szerződést a villamos-energia eladásra, leállítjuk a termelést, és értékesítjük a napelemparkot.
3. Nem kötünk szerződést a villamos-energia eladásra, leállítjuk a termelést, és pályázati forrást keresünk, vagy saját forrást biztosítunk a napelempark moduljainak cseréjére. A felújítás után lehetőségünk lesz tovább üzemeltetni a napelemparkot. A felújítás költsége: árajánlat kérése folyamatban van.
4. Az üzemeltetést tovább folytatjuk, keresünk olyan villamosenergia-vásárlót, aki nem szankcionálja az alultermelést, azonban itt is fennáll az a probléma, hogy az üzemeltetés költségei már meg fogják haladni az áram értékesítéséből származó bevételt. 
A napelempark leállításának és ismételt üzembe helyezésének költsége: árajánlat kérése folyamatban van.
A fentiek alapján kérem a Tisztelt Képviselő-testületet az alábbi határozati javaslat elfogadására.
HATÁROZAT-TERVEZET I.
Tárgy: Naperőmű üzemeltetése

Kunszentmiklós Város Önkormányzat Képviselő-testülete megtárgyalta Lesi Árpád polgármester előterjesztését és az alábbi határozatot hozza: 

1. Kunszentmiklós Város Önkormányzata 36 db modul vizsgálatát rendeli meg. 
2. A vizsgálat költségét, bruttó 500.000 Ft-ot a 2026. évi költségvetés terhére biztosítja. 

3. A vizsgálat eredményétől függően dönt a gyártói jótállás érvényesítéséről.

4. A Képviselő-testület nem kíván szerződést kötni a 2027. évre villamos-energia értékesítésére, és ideiglenesen leállítja a napelempark üzemelését.

5. 
A Képviselő-testülete felhatalmazza a polgármestert a további teendők ellátásával.
HATÁROZAT-TERVEZET II.
Tárgy: Naperőmű üzemeltetése

Kunszentmiklós Város Önkormányzat Képviselő-testülete megtárgyalta Lesi Árpád polgármester előterjesztését és az alábbi határozatot hozza: 
1. A Képviselő-testület nem kíván szerződést kötni a 2027. évre villamos-energia értékesítésére, és leállítja a napelempark üzemelését.

2. A Képviselő-testület kijelöli értékesítésre a napelemparkot.

3. A Képviselő-testülete felhatalmazza a polgármestert a további teendők ellátásával.
HATÁROZAT-TERVEZET III.
Tárgy: Naperőmű üzemeltetése

Kunszentmiklós Város Önkormányzat Képviselő-testülete megtárgyalta Lesi Árpád polgármester előterjesztését és az alábbi határozatot hozza: 
1. A Képviselő-testület nem kíván szerződést kötni a 2027. évre villamos-energia értékesítésére, és leállítja a napelempark üzemelését.

2. A Képviselő-testület a napelempark felújítására …… Ft-ot biztosít a 2027. évi költségvetés terhére.

3. A Képviselő-testülete felhatalmazza a polgármestert a további teendők ellátásával.

HATÁROZAT-TERVEZET IV.
Tárgy: Naperőmű üzemeltetése

Kunszentmiklós Város Önkormányzat Képviselő-testülete megtárgyalta Lesi Árpád polgármester előterjesztését és az alábbi határozatot hozza: 
1. A Képviselő-testület nem kíván szerződést kötni a 2027. évre villamos-energia értékesítésére, és leállítja a napelempark üzemelését.

2. A Képviselő-testület felhatalmazza a polgármestert pályázati forrás felkutatására, amely a napelempark felújítására, a modulok cseréjére irányul.

3. A Képviselő-testülete felhatalmazza a polgármestert a további teendők ellátásával.

Határidő: 2025. november 30,
Felelős: 
· Lesi Árpád polgármester 

· Károlyi Mónika Katalin jegyző

A határozatról értesülnek:

- Lesi Árpád - polgármester

- Károlyi Mónika Katalin – jegyző

- Árgyelán Bea - városüzemeltetési ügyintéző

- Papp Edit – költségvetési csoportvezető

- Vass Viktor – városüzemeltetési csoportvezető
- Irattár
Kunszentmiklós, 2026. október 28.
Lesi Árpád sk.

polgármester
